Държавен вестник, бр. 4, 2017 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  4
Приложение № 8 
към чл. 36, ал. 2
Изисквания за извършване на геодезически 
измервания
1. Геодезическите измервания се осъществя-
ват чрез технологии, които осигуряват данни за 
определяне на геодезически координати на точки 
от граници, с точност, по-висока от определената 
в чл. 18, ал. 4, т. 1, буква „а“, съответно – чл. 18, 
ал. 5, т. 1, буква „а“, намалени три пъти. 
2. Не са геодезически измервания техноло-
гиите за определяне на координати на точки 
чрез оцифряване (сканиране и векторизиране) 
на графични планове и карти, одобрени по реда 
на закон.
3. Геодезическите измервания могат да се 
извършат чрез:
а) тотални станции и технологии, осигуряващи 
изискванията на т. 1;
б) ГНСС и технологии, осигуряващи изиск­
ванията на т. 1;
в) фотограметрични технологии, осигуряващи 
изискванията на т. 1;
г) комбинации на технологиите от буква „а“ 
до буква „в“.
4. Тоталните станции трябва да отговарят на 
следните изисквания: 
а) точност на измерена посока mR <= 5 mgon;
б) точност на измерена дължина mS <= (10 + 
10 S.10-6) mm, където S e измерената дължина 
в дименсия, mm.
5. При измервания с тотална станция същата 
се станционира върху точка от геодезическата 
основа или на подходящо избрано място за опре-
деляне на плановото є положение чрез свободна 
станция с изравнение. Допуска се създаване на 
второстепенни включени полигони в точки от 
геодезическата основа, както и използване на 
латови точки, определени от точки от геодези-
ческата основа. Точността в планово положение 
на точка, определена като свободна станция, или 
точка, определена във второстепен полигон, не 
трябва да превишава допустимите стойности, 
определени в чл. 23, ал. 11, т. 2.
6. При измерването към подробните точки 
станцията се ориентира към най-малко две точки 
от геодезическата основа при две положения на 
тръбата с изключение на латовите точки, ако 
липсва възможност за две ориентации. Колима-
ционната грешка, определена от измерванията за 
ориентация, трябва да бъде по-малка от 4 mgon. 
Измерването към подробна точка се извършва 
при едно положение на зрителната тръба. Из-
мерванията завършват с контролно измерване 
към една от точките за ориентация.
7. Геодезическите измервания с ГНСС за 
определяне на геодезически координати на 
точки от граници се извършват в съответствие 
с изискванията на Инструкция № РД-02-20-25 
от 2011 г. за определяне на геодезически точки 
с помощта на глобални навигационни спътни-
кови системи, в сила от 11.10.2011 г., издадена 
от Министерството на регионалното развитие и 
благоустройството (ДВ, бр. 79 от 2011 г.), глава 
IV, раздел III „Геодезически снимки“.
За определяне на геодезически координати на 
точки от граници чрез фотограметрични техноло-
гии се прилагат изискванията на Наредба № РД-
02-20-16 от 2011 г. за планирането, изпълнението, 
контролирането и приемането на аерозаснемане 
и на резултатите от различни дистанционни ме-
тоди за сканиране и интерпретиране на земната 
повърхност, в сила от 23.08.2011 г., издадена от 
Министерството на регионалното развитие и 
благоустройството (ДВ, бр. 65 от 2011 г.).
Приложение № 9 
към чл. 83, ал. 1
Преобразуване в цифров вид на графични 
планове и карти
Преобразуването на планове и карти от 
графичен в цифров вид включва дейности по 
сканиране и векторизиране или дигитализиране. 
Изработването на кадастралната карта от одо-
брени по реда на закон съществуващи планове 
и карти в графичен вид чрез преобразуване в 
цифров вид се извършва при спазване на след-
ните изисквания: 
1. Сканирането на планове и карти се извършва 
по листове. Използват се оригинали, контактно 
копирани оригинали и по изключение – копия 
от оригинали. Резолюцията на сканираното изо-
бражение трябва да бъде не по-малка от 300 dpi. 
2. Трансформирането включва транслация, 
ротация и мащабиране на сканираното изобра-
жение в координатната система на кадастралната 
карта. Трансформирането се извършва чрез поли-
номна трансформация от първа степен (афинна 
трансформация) при най-малко шест идентични 
точки с известни координати в координатните 
системи на сканираното изображение и на ка-
дастралната карта. 
3. Трансформирането се извършва по зони 
не по-големи от 50×50 сm. 
4. Точките за трансформация се разполагат 
равномерно в зоната. За трансформацията се 
използват координатни кръстове и/или точки 
от геодезическата основа на плана или картата. 
5. Координатите на идентичните точки се 
трансформират от координатната система на 
плана или картата в координатната система на 
кадастралната карта с лицензиран софтуер от 
Агенцията по геодезия, картография и кадастър.
6. При липса на координатни кръстове и точки 
от геодезическата основа на плана за трансформа-
ция се използват трайно материализирани точки 
от границите на обекти на кадастъра с отчетени 
образни координати и определени с геодезически 
измервания координати в координатната система 
на кадастралната карта. 
7. За определяне параметрите на трансформа-
ция образните координати на идентичните точки 
се определят с двукратно отчитане от сканираното 
изображение. След трансформацията линейната 
разлика между двукратните отчитания на една и 
съща точка не трябва да е по-голяма от 0.15*М 
в милиметри, където М е мащабното число на 
графичното изображение. 
8. С параметрите на трансформация повтор-
но се изчисляват координатите на идентичните 
точки. Най-голямата линейна разлика между 
изчислени и дадени или определени координати